फिनलैंड के कुओर्तने ओलंपिक ट्रेनिंग सेंटर में आगे के टूर्नामेंट के लिए करेंगे तैयारी
Olympic Gold Medalist Neeraj Chopra Finland Training - मिनिस्ट्री ऑफ यूथ अफेयर्स एंड स्पोर्ट्स (MYAS) और खेल मंत्रालय के मिशन ओलंपिक सेल (MOC) ने गुरुवार को टोक्यो ओलंपिक स्वर्ण पदक विजेता नीरज चोपड़ा के फिनलैंड के कुओर्तने में ट्रेनिंग लेने के प्रस्ताव को मंजूरी दे दी।
मिनिस्ट्री ऑफ यूथ अफेयर्स एंड स्पोर्ट्स (MYAS) और खेल मंत्रालय के मिशन ओलंपिक सेल (MOC) ने गुरुवार को टोक्यो ओलंपिक स्वर्ण पदक विजेता नीरज चोपड़ा के फिनलैंड के कुओर्तने में ट्रेनिंग लेने के प्रस्ताव को मंजूरी दे दी।
नीरज को जून में विश्व एथलेटिक्स के कई टूर्नामेंट में हिस्सा लेना है, जिसके लिए उन्होंने फिनलैंड के कुओर्तने ओलंपिक ट्रेनिंग सेंटर में तैयारी करने का फैसला लिया है।
नीरज चोपड़ा दुनिया के नंबर वन जेवलिन थ्रोअर
टोक्यो ओलिंपिक के गोल्ड मेडलिस्ट नीरज चोपड़ा हाल ही में दुनिया के नंबर-वन जेवलिन थ्रोअर बने थे। वह देश के पहले एथलीट हैं, जिन्होंने यह उपलब्धि हासिल की है। वर्ल्ड एथलेटिक्स फेडरेशन ने सोमवार (22 मई) को यह रैंकिंग जारी की। नीरज 1455 अंकों के साथ नंबर वन पर काबिज हैं। उन्होंने वर्ल्ड चैंपियन ग्रेनाडा के एंडर्सन पीटर्स को 22 अंकों से पीछे छोड़ दिया।
पेरिस ओलिंपिक में अपने खिताब को डिफेंड करने की चाहत
भारतीय भाला फेंक एथलीट एशियाई खेलों के भी मौजूदा चैंपियन हैं। उन्होंने इंडोनेशिया के जकार्ता में आयोजित 2018 एशियाई खेल में गोल्ड मेडल जीता था। वे इस साल 23 सितंबर से 8 अक्टूबर तक चीन के हांगझोऊ में होने वाले एशियाई खेलों में अपने खिताब को डिफेंड करना चाहेंगे। नीरज ने पिछले साल USA के यूजीन वर्ल्ड एथलेटिक्स चैंपियनशिप में सिल्वर जीता था। नीरज पेरिस ओलिंपिक में अपने खिताब को डिफेंड करना चाहते हैं।
